To personer er kommet til skade efter et knivstikkeri på Jagtvej i København. Men gerningsmanden har ikke brugt en almindelig kniv, lyder det fra den centrale vagtleder hos Københavns Politi.

Se også: 54-årig stukket ned på Sundholm

- Der er to tilskadekomne. Det er ikke alvorligt. Der er en, der har fået et stik i fingeren, og en anden er blevet ramt i nakken. Og der er formentligt blevet brugt et shawarma-spyd, siger Henrik Stormer, vagtchef hos Københavns Politi.

(Artiklen fortsætter under billedet)

Det lyder fra politiet, at ingen er kommet alvorligt til skade efter episoden på Jagtvej i København. (Foto: Anthon Unger)

Årsagen til stikkeriet må formentligt været uoverensstemmelser, oplyser vagtchef, Henrik Stormer. Københavns Politi modtog alarmen klokken 13.08 tirsdag. Men ellers er der ikke mange detaljer omkring optrinnet.

- Vi har ikke engang en alder på de forurettede, men mit bedste bud må være, at der er tale om to unge mænd, siger Henrik Stormer.

Se også: Forældre til knivdræbt fik intet at vide om retssag mod søns morder